दौलतगंज निवासी वृद्ध को 1 सितंबर को सर्दी जुकाम हुआ था। हालत बिगड़ने पर खुर्जे वाला मोहल्ला स्थित नर्सिंग होम में भर्ती कराया गया था। जहां से उसे बिड़ला अस्पताल रेफर किया गया था, हालत में सुधार नहीं होने पर परिजन दिल्ली के गंगाराम अस्पताल में लेकर पहुंचे थे। जहां जांच हुई तो 57 वर्षीय वृद्ध मरीज स्वाइन फ्लू पॉजिटिव पाया गया है। इसके बाद महामारी विशेषज्ञ डॉ. महेन्द्र पिपरौलिया पीड़ित के घर पर पहुंचे थे। यहां पर दो महिलाएं एवं एक छह साल व एक 3 साल का बच्चा मिला है। दोनों बच्चों को सर्दी जुकाम हो रहा था, जिनको स्वास्थ्य विभाग की टीम टेमी फ्लू टेबलेट देकर लौट आई है। जबकि स्वास्थ्य विभाग अलर्ट होने का दावा कर रहा है, लेकिन जांच के लिए कोई मेडिसिन विभाग का डॉक्टर पीड़ित के घर नहीं पहुंचा है। इतना ही नहीं विभाग के पास बच्चों के लिए सिरप तक नहीं है, जिसके कारण टेबलेट देना पड़ी है। डेंगू के बाद अब स्वाइन फ्लू पॉजिटिव मरीज मिलने से विभाग की टेंशन काफी बढ़ गई है।